laion/Wikipedia-Exotic huggingface dataset:
פן זירו - גיבור במשרה חלקית

פן זירו - גיבור במשרה חלקית (באנגלית: Penn Zero: Part-Time Hero) היא סדרת אנימציה המשודרת בדיסני XD החל מ-5 בדצמבר 2014 ובערוץ דיסני ישראל החל מ-1 ביולי 2015. המדבבים במקור את הדמויות הם: תומאס מידלדיש, אדם דויין, טניה גונדי, אלפרד מולינה ולארי ווילמור. העונה הראשונה הסתיימה בארצות הברית ב-1 באוקטובר 2015, ובישראל ב-22 בינואר 2016. ב-22 באפריל 2015, הסדרה חודשה לעונה שנייה. ב-19 ביולי 2016 דווח כי הסדרה תסתיים אחרי שתי עונות, והעונה השנייה עלתה ב-10 ביולי 2017. העונה השנייה כוללת 14 פרקים, והיא הסתיימה ב-28 ביולי 2017. פן, בון וסאשי הם גיבורים במשרה חלקית, כאשר בכל פרק הם משוגרים למימד אחר באמצעות פיליס. ריפן ולארי הם רשעים במשרה חלקית, וגם הם משוגרים למימד אחר באמצעות פיל. בכל מימד הם צריכים להילחם אחד בשני כאשר פן בון וסאשי הם הטובים וריפן ולארי הם הרעים. פן זירו - גיבור במשרה חלקית, סאשי קוראת לו פי-זי (PZ). הוריו כלואים במימד עם הרבה מפלצות. חברם הטוב של סאשי ובון, פן קצת דלוק על סאשי אבל הוא לא מראה את זה. בון - חברם של פן וסאשי, חכם במשרה חלקית ותמיד חבר נאמן. אוהב לאכול. סאשי - חברתם של פן ובון, עוזרת במשרה חלקית. חכמה, ותמיד אומרת מה המשימה. פיליס - משגרת את השלושה לממדים אחרים, יודעת לבנות, לרתך וכו'. ריפן - רשע במשרה חלקית, חולם להיות רשע במשרה מלאה. תמיד נכשל במשימותיו עקב עוזרו הלא מרושע לארי. לארי - עוזרו של ריפן, לא מרושע (אף על פי שהוא אמור להיות כך) אך תמיד נאמן לריפן. פיל - המקביל של פיליס ומאוד דומה לה, משגר את ריפן ולארי לממדים שונים. ווני וברוק זירו - ההורים של פן, גיבורים במשרה מלאה. לכודים במימד מלא מפלצות. מתקשרים עם פן באמצעות הולוגרמה. דוד צ'אק ודודה רוז - הדודים של פן, פן גר אצלם מכיוון שהוריו לכודים במימד מלא מפלצות. אוהבים לעשות פעילויות לא רגילות. ההורים של סאשי - הם לא יודעים שסאשי וחבריה הם גיבורים במשרה חלקית, ובניגוד להוריהם של בון ופן הם לא היו גיבורים במשרה חלקית. אתר האינטרנט הרשמי של "פן זירו - גיבור במשרה חלקית" (באנגלית) "פן זירו - גיבור במשרה חלקית", במסד הנתונים הקולנועיים IMDb (באנגלית) "פן זירו - גיבור במשרה חלקית", באתר Rotten Tomatoes (באנגלית) "פן זירו - גיבור במשרה חלקית", במסד הנתונים הקולנועיים KinoPoisk (ברוסית) "פן זירו - גיבור במשרה חלקית", במיזם "אישים" לתיעוד היצירה הישראלית דיסני XD הזמינו עונה שנייה לפן זירו - גיבור במשרה חלקית, באתר The Hollywood Reporter פן זירו - גיבור במשרה חלקית: סדרה מבוטלת של דיסני XD, אין עונה שלוש באתר TV Series Finale Penn Zero Part Time Hero Season 2 Premiere’s On July 10 באתר disneytvanimation.com עד שידורו בישראל, כל פרק ייכתב בשמו המקורי באנגלית
ברצ'קו

בְּרְצְ'קוֹ (בבוסנית: Brčko, בסרבית בכתב קירילי: Брчко) היא עיר ורשות מקומית בצפון-מזרח בוסניה והרצגובינה בירת מחוז ברצ'קו, השוכנת לגדות הנהר סאווה. יישוב בשם ברצ'קו ולצידו מצודה מתועד לראשונה בכתובים מראשית המאה ה-16 לאחר כיבוש האזור על ידי סולימאן הראשון, סולטאן האימפריה העות'מאנית. בראשית המאה ה-17 תועדו ביישוב כ-200 מבני מגורים. העיר התפתחה כנקודת מעבר לסוחרי דרכים בדרכם לאזורי סלאבוניה, סרם(אנ') והאזורים האוסטריים שנשלטו על ידי ממלכת הבסבורג. במהלך המלחמה ההבסבורגית-עות'מאנית (1716-1714) חרב היישוב. לאחר המלחמה שוקמה העיר והוקם נמל אשר שימש לייצוא סחורות לאוסטריה ובעיר חלה גאות כלכלית. במחצית השנייה של המאה ה-19, עת נשלטה העיר על ידי האימפריה האוסטרו-הונגרית חוברה העיר לרשת הטלגרף והוקמו בה בית חולים, בית מלון ובית דפוס. לאחר מלחמת העולם הראשונה עברה העיר לחזקת ממלכת הסרבים, הקרואטים והסלובנים שהפכה בהמשך לממלכת יוגוסלביה. בפרוץ מלחמת העולם השנייה מנתה אוכלוסיית העיר כ-9,000 נפשות. באפריל 1941 כבשה גרמניה הנאצית את יוגוסלביה ובהמשך נמסר אזור ברצ'קו לחזקת המדינה העצמאית של קרואטיה בשלטון האוסטאשה. בשלהי 1944 שוחרר האזור על ידי הפרטיזנים של טיטו בגיבוי הצבא האדום ובהמשך נכללה העיר בשטחי יוגוסלביה. בראשית שנות ה-90 של המאה ה-20 החל תהליך התפרקותה האלים של יוגוסלביה ובמסגרתו פרצה מלחמת בוסניה. לאחר סיום המלחמה הפך מחוז ברצ'קו ובמרכזו העיר ברצ'קו לקונדומיניום(אנ') בעל זיקה לרפובליקת סרפסקה ולפדרציה של בוסניה והרצגובינה אך לא תחת ריבונותם. בעיר התגוררו משפחות של יהודים ספרדים שהגיעו למקום לאחר הכיבוש העות'מאני. בשלהי המאה ה-19 הגיעו לעיר יהודים אשכנזים וב-1881 הוקם בית כנסת לקהילה. ב-1897 נוסדה בעיר אגודה ציונית. ב-1921 נמנו בברצ'קו 139 יהודים שהיוו כ-2 אחוזים מכלל האוכלוסייה. בפרוץ מלחמת העולם השנייה נמנו בברצ'קו 145 יהודים ואליהם הצטרפו בהמשך 286 פליטים מצ'כוסלובקיה, גרמניה ואוסטריה. יהודי העיר נרצחו על ידי האוסטאשה וגופותיהם הושלכו לנהר סאווה. בהמשך, בדצמבר 1941 נרצחו הפליטים על ידי אנשי אס אס בסיוע פולקסדויטשה מקומיים וגופותיהם הושלכו לנהר סאווה. מדיה וקבצים בנושא ברצ'קו בוויקישיתוף אתר האינטרנט הרשמי של ברצ'קו (בבוסנית, בקרואטית ובסרבית) Welcome to Brčko, Europe’s only free city and a law unto itself, באתר הגרדיאן, אוחזר ב-13 ביולי 2015 (באנגלית) רשימת נרצחים בשואה בברצ'קו, במאגר המידע של יד ושם קהילת ברצ'קו, באתר jewishgen.org, אוחזר ב-13 ביולי 2015 (באנגלית) יהודי ברצ'קו, באתר International Jewish Cemetery Project, אוחזר ב-8 בפברואר 2020 (באנגלית) הקהילה היהודית בברצ'קו, בתוך: אתרי מורשת יהודית בבוסניה והרצגובינה, עמוד 22, באתר heritageabroad.gov, אוחזר ב-13 ביולי 2015 (באנגלית) נתוני אוכלוסין במחוז ברצ'קו, citypopulation.de, אוחזר ב-13 ביולי 2015 (באנגלית). ההיסטוריה של ברצ'קו, באתר ebrcko.net, אוחזר ב-13 ביולי 2015 (בבוסנית). ההיסטוריה של ברצ'קו, באתר bdturizam.net, אוחזר ב-13 ביולי 2015 (באנגלית). הקהילה היהודית בברצ'קו, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, 1988, עמוד 86.
קיר סלארי

קיר סלארי (באנגלית: Slurry wall) הוא שמה של טכניקת בנייה המשמשת ליציקת קירות דיפון מבטון מזוין באזורים בהם הקרקע רכה או שיש בה מי תהום בקרבה רבה לפני השטח. שיטה זו משמשת בדרך כלל לבניית קירות הפועלים כדיאפרגמה (מחסום מים) בדפנות בור תת-קרקעי ומייצבים אותן, כדי לאפשר יציקת יסודות בתוכו. בנוסף, השיטה משמשת לבניית קירות דיפון התוחמים מנהרות או כל מבנה תת-קרקעי אחר. תחילה נחפרת תעלה ברוחב מסוים, בהתאם לתוכניות הביצוע, על ידי מחפר. לאחר מכן ממלאים את התעלה בבנטוניט - תרחיף צמנטי היוצר לחץ הידראולי נגדי על דפנות התעלה במטרה למנוע את קריסתן או חדירת מי תהום אליה בטרם יציקת בטון. לאחר מילוי התעלה, ממקמים את כלובי הזיון בתוך התרחיף, ולבסוף מכניסים צינור טרמי (tremie pipe) עד תחתית התעלה ויוצקים את הבטון. מאחר שצפיפות הבטון גדולה מצפיפות התרחיף, נשאר הבטון בתעלה, ואילו התרחיף נשפך החוצה. בזמן יציקת הבטון שואבים את התרחיף לשימוש חוזר. דוגמאות בולטות לשימוש בשיטה זו הן חפירת ה"אמבטיה" (The Bathtub) תחת מרכז הסחר העולמי במנהטן, בתעלת הביג דיג בבוסטון, במכשול נגד מנהרות בגבול רצועת עזה ובפיר גלי-גיל ברכבת הקלה בתל אביב. קיר תומך מדיה וקבצים בנושא קיר סלארי בוויקישיתוף Slurry Wall Construction by Diaphragm Machine Video Overview of Slurry Wall Construction, סרטון באתר יוטיוב WTC-slurry wall construction-1967 Slurry Trenches Video of slurry wall construction A technical resource for slurry wall construction, slurry trenches and cut-off walls Natural shale appears to be ideal material for landfill liners Barrier technologies for environmental management [1] Pictures of slurry walls Gutberle (הקישור אינו פעיל, 10 במאי 2017) (1994). "Slurry Walls". Virginia Tech. אורכב מ-המקור ב-2012-01-05. נבדק ב-2012-01-05. mirror David W. Dunlap (11 בספטמבר 2013). "Looking to a Wall That Limited the World Trade Center's Devastation". New York Times. נבדק ב-11 בספטמבר 2013. A portion of the slurry wall was deliberately left exposed in the Foundation Hall of the National September 11 Memorial Museum, set to open next year. {{cite news}}: (עזרה) אמיר בוחבוט‏, תיעוד ראשון: המפעל לבניית "הקיר החכם" נגד המנהרות בעזה - וואלה חדשות, באתר וואלה, 6 באפריל 2017 "קירות דיאפרגמה (סלארים) באמצעות מכונת כפות - גאו דניה". גאו דניה. נבדק ב-2018-04-15.
בולסלאב

האם התכוונתם ל... בולסלאב הראשון – ממלכי פולין בולסלאב השלישי, עקום הפה – ממלכי פולין בולסלבייץ
פולריטון

בפיזיקה, פולריטונים הם קוואזי-חלקיקים. באופן קלאסי ניתן לתארם כצימוד חזק בין גלים אלקטרומגנטיים לבין דיפול חשמלי או מגנטי. באופן קוונטי ניתן לתארם כצימוד חזק בין פוטונים לבין קוואזי-חלקיקים אחרים הנובעים מאקזיטציות בחומר. מחקר הפולריטונים הוא חלק חשוב בפיזיקה של חומר מעובה ובכימיה פיזיקלית. באופן כללי, הפולריטונים מסבירים היטב תופעות אופטיות וכימיות בחומרים שונים. בדומה לאפקט זימן, הפולריטונים הם דוגמה טובה לפיצול רמות אנרגיה של אטומים או מולקולות כתוצאה מצימוד לשדה אלקטרומגנטי בעוד שבאפקט זימן הצימוד מתבצע לשדה מגנטי. כאמור, פולריטון הוא תוצאה של צימוד בין פוטון לבין אקזיטציות שונות בחומר. ישנם סוגים שונים של פולריטונים הנבדלים זה מזה בסוג האקזיטציה. פונון-פולריטון נוצר מצימוד בין פוטון בתחום האינפרא אדום לבין פונון אופטי. אקסיטון-פולריטון נוצר מצימוד בין פוטון באור נראה לבין זוג אלקטרון חור בחומר (אקסיטון). פלסמון פולריטון נוצר מצימוד חזק בין פוטון לבין פלסמונים משטחיים, אורך הגל של הפוטון נקבע בדרך לפי סוג החומר והמבנה שלו. פולריטון בראג (בראגיטונים) נובעים מצימוד בין אקסיטונים למודים פוטוניים של בראג בקריסטלים. במערכת פיזיקלית שלא ניתן לתאר את התנהגותה באמצעות מודל של פוטונים חופשיים בחומר מודל הפולריטונים הוא הכרחי. תרומה חשובה של פולריטונים היא תיאור מדויק של תלות מהירות האור בחומר כתלות בתדירות. הפולריטון הוא קוואזי-חלקיק בוזוני ויש להבדילו מהפולארון, קוואזי-חלקיק פרמיוני. הפולריטונים נובאו תחילה באופן תאורטי על ידי הפיזיקאי האוקראיני קיריל בוריסוביץ׳ (באנגלית: Kirill Borisovich Tolpygo) ותוארו כחלקיקי אור שמצומדים לאקסיטונים. אחד היישומים של פיזיקת פולריטונים הוא לייזר פולריטונים. לייזר פולריטונים הוא התקן המנצל את התכונות של עיבוי בוז-איינשטיין של אקסיטון-פולריטונים במוליכים למחצה על מנת ליצור לייזר בעל סף לזירה נמוך במיוחד. מבנים פלסמון-פולריטוניים מאפשרים לשלוט על אור בטווח נמוך בהרבה יותר מאורך הגל שלו. תכונות אלו מיושמות בפיתוח של מוליכי גלים, התקנים פוטוניים לאחסון מידע, תאים סולאריים וסוגים שונים של גלאים. שימוש במבנים פלסמון-פולריטונים לצורכי שליטה באור בטווח נמוך ביחס לאורך הגל שלו פותח דלתות גם בתחום מיקרוסקופיה וליתוגרפיה מעבר לגבול הדיפרקציה (עקיפה) והוא גם מאפשר למדוד את התנע של הפוטון בתווך דיאלקטרי. Fano, U. (1956). "Atomic Theory of Electromagnetic Interactions in Dense Materials". Physical Review. 103 (5): 1202–1218. Bibcode:1956PhRv..103.1202F. doi:10.1103/PhysRev.103.1202. Hopfield, J. J. (1958). "Theory of the Contribution of Excitons to the Complex Dielectric Constant of Crystals". Physical Review. 112 (5): 1555–1567. Bibcode:1958PhRv..112.1555H. doi:10.1103/PhysRev.112.1555. Otto, A. Excitation of nonradiative surface plasma waves in silver by the method of frustrated total reflection. Z. Phys. 216, 398–410 (1968) J. Phys. D: Appl. Phys. 45 (2012) 113001 (19pp)
לין תורנדייק

לין תורנדייק (באנגלית: Lynn Thorndike; ‏24 ביולי 1882 - 28 בדצמבר 1965) היה היסטוריון של המדע של ימי הביניים ומומחה להיסטוריה של האלכימיה והמאגיה. יצירתו הגדולה היא החיבור בן שמונת הכרכים "היסטוריה של המאגיה והמדע הניסויי" (History of Magic and Experimental Science) שראה אור בין 1923 ל-1958. היה אחיו הצעיר של הפסיכולוג אדוארד תורנדייק. נולד בעיר לין שבמסצ'וסטס, אביו היה כומר מתודיסטי. ב-1905 השלים תואר דוקטור בהיסטוריה של ימי הביניים באוניברסיטת קולומביה. תזת הדוקטורט שלו עסקה במיקומו של הקסם בהיסטוריה האיטלקטואלית של אירופה וראתה אור כספר (The Place of Magic in the Intellectual History of Europe). ביצירתו זו החל תורנדייק לבסס את צמיחת המדע הניסויי המעשי מתוך העיסוק במאגיה ובקסם, תזה שתפותח ותודגם בהמשך יצירתו, ממשיכת דרכו בתחום זה היא ההיסטוריונית פרנסיס ייטס. בין השנים 1907–1909 לימד באוניברסיטת נורת'ווסטרן, בשנים 1909 עד 1924 לימד באוניברסיטת קייס וסטרן ריזרב (Case Western Reserve University) ומאז ועד פרישתו ב-1950 כיהן כפרופסור באוניברסיטת קולומביה. גם לאחר פרישתו המשיך בפעילות מחקרית. ב-1955 כיהן כנשיא האגודה ההיסטורית האמריקאית. בשנת 1957 זכה במדליית סרטון, הפרס הגבוה ביותר של החברה ההיסטורית האמריקאית. The Place of Magic in the Intellectual History of Europe, The Columbia University Press, 1905. The True Roger Bacon, 1916. The History of Medieval Europe, Houghton Mifflin Company, 1917. Medieval Europe, its Development & Civilization, George G. Harrap & Company Ltd., 1920. Galen: the man and his times, 1922. Peter of Abano: A Medieval Scientist, 1923. History of Magic and Experimental Science, 1923–1958, in 8 volumes (e.g. Volume I & Volume II). A Short History of Civilization, 1926. Outline of Medieval and Modern History, 1929. Check-list of Rotographs in the History of Natural and Occult Science, 1934. University Records and Life in the Middle Ages, New York: Columbia University Press, 1944. Dates in Intellectual History: the Fourteenth Century, 1945. Traditional Medieval Tracts Concerning Engraved Astrological Images, 1947. The Sphere of Sacrobosco and its Commentators, Universitay of Chicago Press, 1949. Latin Treatises on Comets Between 1238 and 1368 A. D., University of Chicago Press, 1950. The Sixteenth Century, Columbia University Press, 1959. Science and Thought in the Fifteenth Century; Studies in the History of Medicine and Surgery, Natural and Mathematical Science, Philosophy, and Politics, 1963 Michael Scot, Nelson, 1965. Boyer, Carl B. & Boyer, Marjorie N. "Lynn Thorndike (1882–1965)," Technology and Culture, Vol. 7, No. 3, Summer, 1966. מדיה וקבצים בנושא לין תורנדייק בוויקישיתוף ביוגרפיה באתר האגודה ההיסטורית האמריקאית נאומו הנשיאותי באתר האגודה ההיסטורית האמריקאית ג'פרי ב. ראסל וברוקס אלכסנדר, יש מכשפות אמיתיות: מחקר חדש על כישוף מודרני, באתר nrg‏, 18 בפברואר 2009 לין תורנדייק, באתר "Find a Grave" (באנגלית) כתבי לין תורנדייק בפרויקט גוטנברג (באנגלית) לין תורנדייק, באתר פרויקט הגנאלוגיה במתמטיקה Frances Yates and the Hermetic Tradition By Marjorie G. Jone עמ' 59
קבוע אפרי

במתמטיקה, קבוע אפרי הוא הערך של פונקציית זטא של רימן בנקודה 3, כלומר המספר ζ ( 3 ) = ∑ n = 1 ∞ 1 n 3 = 1 + 1 2 3 + 1 3 3 + 1 4 3 + 1 5 3 + 1 6 3 + 1 7 3 + 1 8 3 + 1 9 3 + … ≈ 1.20205 … {\displaystyle \zeta (3)=\sum _{n=1}^{\infty }{\frac {1}{n^{3}}}=1+{\frac {1}{2^{3}}}+{\frac {1}{3^{3}}}+{\frac {1}{4^{3}}}+{\frac {1}{5^{3}}}+{\frac {1}{6^{3}}}+{\frac {1}{7^{3}}}+{\frac {1}{8^{3}}}+{\frac {1}{9^{3}}}+\ldots \approx 1.20205\ldots } . הקבוע נקרא על שם רוז'ה אפרי (1916–1994) שהוכיח בשנת 1978 שהקבוע הוא אי-רציונלי. ב-1735 פתר לאונרד אוילר את בעיית בזל והוכיח ש- ζ ( 2 ) = π 2 6 {\displaystyle \zeta (2)={\frac {\pi ^{2}}{6}}} . אוילר אף הגדיל לעשות והראה ש- ζ ( 2 n ) = ( 2 π ) 2 n ( − 1 ) n + 1 B 2 n 2 ⋅ ( 2 n ) ! {\displaystyle \zeta (2n)={\frac {(2\pi )^{2n}(-1)^{n+1}B_{2n}}{2\cdot (2n)!}}} , כאשר B k {\displaystyle B_{k}} הוא מספר ברנולי ה-k. כיוון שפאי הוא מספר טרנסצנדנטי, תוצאתו של אוילר מראה שכל ערכי פונקציית זטא במספרים טבעיים זוגיים הם מספרים טרנסצנדנטיים (ובפרט אי-רציונליים). לעומת זאת, לא נמצאה דרך דומה לחשב את ערכי פונקציית זטא בנקודות אי-זוגיות, והשאלה האם ערכים אלו אי-רציונליים נותרה פתוחה ב-200 השנים הבאות. ב-1978 הציג רוז'ה אפרי, מתמטיקאי מבוגר ואלמוני למדי, הוכחה מפתיעה לכך ש- ζ ( 3 ) {\displaystyle \zeta (3)} הוא אי-רציונלי. מאז הקבוע נקרא על שמו. משערים שקבוע אפרי הוא מספר טרנסנצנדטי, אך טענה זו טרם זכתה להוכחה. ההוכחה של אפרי לאי-רציונליות של ζ ( 3 ) {\displaystyle \zeta (3)} נחשבת לטכנית ו"אד הוקית" למדי. ההוכחה מסתמכת על משפט ידוע של דיריכלה הקובע שמספר רציונלי אינו ניתן לקירוב דיופנטי מסדר העולה על 1. אפרי מצא טור של מספרים רציונליים שמתכנס ל- ζ ( 3 ) {\displaystyle \zeta (3)} מהר מספיק כדי לייצר קירוב דיופנטי מסדר העולה על 1. ניסיון להשתמש בשיטה של אפרי במטרה להוכיח שערכים נוספים של פונקציית זטא בנקודות אי-זוגיות גם הם אי-רציונליים נחל כישלון. זאת על אף שמשערים שכל הערכים הם אי-רציונליים. Wadim Zudilin הוכיח בתחילת שנות ה-2000 שקיימים אינסוף ערכים אי-רציונליים של פונקציית זטא בנקודות אי-זוגיות, ושלפחות אחד מבין ערכי הפונקציה בנקודות 5, 7, 9, 11 הוא אי-רציונלי. קבוע קטלן Paul J. Nahin, World's Most Mysterious Unsolved Math Problem, Princeton University Press, 2021 קבוע אפרי, באתר MathWorld (באנגלית) סדרת הספרות העשרוניות של קבוע אפרי באתר OEIS – האנציקלופדיה המקוונת לסדרות של מספרים שלמים סדרת המספרים בהצגה של קבוע אפרי כשבר משולב באתר OEIS – האנציקלופדיה המקוונת לסדרות של מספרים שלמים
דאריו ארג'נטו

דאריו ארג'נטו (באיטלקית: Dario Argento; נולד ב-7 בספטמבר 1940) הוא במאי קולנוע, מפיק ותסריטאי איטלקי. ידוע בעבודתו בז'אנר סרטי האימה והמתח בקולנוע האיטלקי, מתחילת שנות ה-70 ועד היום. ארג'נטו נולד ב-1940 ברומא, בנם הבכור של אלדה לוקסרדו, צלמת ברזילאית וסאלבטורה ארג'נטו, מפיק סרטים איטלקי עוד מימי הסרט האילם. דאריו הושפע בילדותו מכתביהם של אדגר אלן פו והנס כריסטיאן אנדרסן. את דרכו הקולנועית החל ארג'נטו דווקא בצדו השני של המרקע, כמבקר קולנוע במקומון רומאי. ב-1968 כתב את התסריט למערבון האפי "היו זמנים במערב", ביחד עם ברנרדו ברטולוצ'י וסרג'יו ליאונה (שגם ביים). סרטו הראשון של ארג'נטו כבמאי, "The Bird With The Crystal Plumage", מותחן איכותי במסורת סרטי הג'אלו האיטלקיים, הפך להצלחה מסחרית. ארג'נטו שכלל את הז'אנר בסרט זה. שני סרטיו הבאים של ארג'נטו, "Four Flies On Gray Velvet" ו-"The Cat O'Nine Tails", השלימו את מה שמכונה כיום "טרילוגיית החיות". ב-1975 יצא סרטו "אדום עמוק" ("Profondo rosso"), סרט ג'אלו נוסף, הכולל תערובת של אלימות אופראית, עבודת מצלמה באיכות גבוהה, ועלילה מוזרה שהצופה בה לוקח חלק פעיל. גם פסקול הסרט, שהולחן על ידי להקת הרוק הפרוגרסיבי האיטלקית "גובלין", זכה להצלחה, וארג'נטו המשיך לעבוד עם הלהקה גם בסרטיו הבאים. ב-1977 ביים ארג'נטו את סרטו המצליח ביותר מסחרית, "סספיריה" ("Suspiria"), בו עבר לז'אנר הפנטזיה והאימה. סרטו הבא, "Inferno", נחשב להמשכון בלתי רשמי ל-"Suspiria". ב-1982 חזר ארג'נטו לטריטוריית סרטי המתח עם הברט "זעזוע", שנחשב סרטו האלים ביותר. לאחר מכן יצאו הסרטים "פנומנה" משנת 1985, בו שיחקה ג'ניפר קונלי כילדה, והסרט משנת 1987 "Opera", שסימן את סוף "תקופת הזהב" של הבמאי. שלוש שנים לאחר מכן שיתף פעולה עם במאי סרטי האימה האמריקני ג'ורג' רומרו, כשכל אחד מהם ביים סרט בן שעה לפי סיפור של אדגר אלן פו. סרטו הבא, "טראומה" ("Trauma"), היה הסרט היחיד שביים בארצות הברית, והוא נחשב לסרטו הגרוע ביותר. ב-1996 חזר ארג'נטו לביים, עם הסרט "The Stendahl Syndrome", סרט שנחשב ביזארי ומהפנט, בכיכובה של בתו, השחקנית אסיה ארג'נטו, בתפקיד הראשי, ובת זוגו, השחקנית דריה ניקולודי, בתפקיד משנה. ב-1999 ביים גרסה למחזה הידוע "פנטום האופרה". ב-2000 הפיק את סרטה הראשון של בתו אסיה כבמאית ותסריטאית, "Scarlet Diva". ב-2001 ביים את "Non Ho Sonno", בו חזר לז'אנר הג'אלו. ב-2004 יצא סרטו "The Card Player", ושנה לאחר מכן יצא "Do You Like Hitchcock?". ב-2005-2006 ביים שני סרטי טלוויזיה, "Jenifer" ו-"Pelts", בסדרת סרטי האימה האמריקנית "אשפי האימה" ("Masters of Horror"). ב-2007 ביים את סרט האימה "אם הדמעות" ("The Mother of Tears"), בו כיכבו בתו, אסיה ארג'נטו ומורן אטיאס. ב-2009 ביים את "Gialio". בשנת 2022 ביים וכתב את הסרט "משקפיים כהים". מדיה וקבצים בנושא דאריו ארג'נטו בוויקישיתוף דאריו ארג'נטו, ברשת החברתית אקס (טוויטר) דאריו ארג'נטו, ברשת החברתית אינסטגרם דאריו ארג'נטו, במסד הנתונים הקולנועיים IMDb (באנגלית) דאריו ארג'נטו, באתר AllMovie (באנגלית) דאריו ארג'נטו, באתר Rotten Tomatoes (באנגלית) דאריו ארג'נטו, במסד הנתונים הקולנועיים KinoPoisk (ברוסית) דאריו ארג'נטו, באתר MusicBrainz (באנגלית) דאריו ארג'נטו, באתר Discogs (באנגלית)
יוסי שרעבי

יוסי שרעבי הוא עורך דין ישראלי, כיהן כמנכ"ל משרד התרבות והספורט מיולי 2015 עד יוני 2020. וכיהן כמנכ"ל ההתאחדות לכדורגל החל ממאי 2021. שרעבי הוא עורך דין בעל תואר ראשון במשפטים ותואר ראשון בהיסטוריה כללית. בעל תואר שני במשפטים מהאוניברסיטה העברית בירושלים תואר שני במנהל עסקים מאוניברסיטת חיפה. ותואר שלישי בניהול מאוניברסיטת PUIE .הוא בוגר תוכנית הבכירים בשירות הציבורי של קרן וקסנר באוניברסיטת הרווארד ובוגר תוכנית שוורץ של האוניברסיטה העברית לניהול מלכ"רים. את שירותו הצבאי עשה כקצין בחיל המודיעין. בין השנים 1990–1994 ניהל את מתנ"ס שכונת גוננים בירושלים ובשנים 1994–1998 ניהל את המינהל הקהילתי בפסגת זאב. ב-1999 מונה לראש אגף חברה ונוער בעיריית ירושלים. בסוף 2009 מונה למנהלו הראשון של מינהל תרבות חברה, ספורט ופנאי בעירייה. כיהן כיו"ר עמותת אתר ההנצחה יד לבנים בירושלים, כדירקטור בחברת "אריאל", מוזיאון המדע, הורה ירושלים, חברת עדן לפיתוח מרכז העיר ירושלים, החברה למינהלים ומרכזים קהילתיים, הנהלת פסטיבל ישראל וכחבר הוועדה המייעצת של המיזם לקולנוע וטלוויזיה בירושלים. ביולי 2015 מונה למנכ"ל משרד התרבות והספורט. ביוני 2020, בתום חמש שנות כהונה, סיים את תפקידו זה. במהלך חמש שנות כהונתו הוביל שורה ארוכה של רפורמות בעולם התרבות והספורט: הוועדה למניעת אלימות בספורט, הוועדה לטיפול בסוגיית הכדורגל בשבת, הוועדה לבדיקת חוק הספרים, ועדת שרעבי לטיפול במעמד השחקן הישראלי כחול-לבן ועוד. כמו כן, קידם שרעבי בתקופת כהונתו מהלך של מימוש הרפורמה בשוק ההימורים בספורט, שניתקה לראשונה את הקשר בין הטוטו לתקציב הספורט. כמו כן קידם את חוק וינגייט (המכון הלאומי למצוינות בספורט), הוביל את תיקוני רגב בתרבות, יצר את תקנת סל תרבות עירוני (סל"ע) לאירועי תרבות ברשויות המקומיות והאיץ את תוכנית המתקנים הלאומית למתקני ספורט בזירה הארצית. לאורך כהונתו עמד בראש הטקסים הלאומיים של מדינת ישראל, הוביל את חגיגות שנת ה-70 למדינת ישראל ואת אירועי ה-50 לאיחוד ירושלים. במהלך מגפת הקורונה בישראל, הוביל את המתווה האסטרטגי ליציאת עולם התרבות והספורט מהמשבר והחזרת גופי התרבות והספורט לפעילות, וניהל את השיח מול משרד הבריאות לקידום שלבי היציאה במתווה. מדיה וקבצים בנושא יוסי שרעבי בוויקישיתוף יאיר אשכנזי, יוסי שרעבי צפוי להתמנות למנכ"ל משרד התרבות והספורט, באתר הארץ, 9 ביולי 2015 אושר מינוי יוסי שרעבי למנכ"ל משרד הספורט, באתר ONE‏, 12 ביולי 2015 מוריה קור, "הפופוליזם לא הפריע לי", באתר ישראל היום, 4 ביוני 2020 יאיר אשכנזי, יוסי שרעבי צפוי להתמנות למנכ"ל משרד התרבות והספורט, באתר הארץ, 9 ביולי 2015 טקס חילופי מנכ"לים במשרד התרבות והספורט: המנכ"ל הנכנס הוא רז פרויליך, לשעבר מנכ"ל החברה למתנ"סים, באתר משרד התרבות והספורט, 15 ביוני 2020
אורדבסי שימקנט

מועדון כדורגל אורדבסי שימקנט (בקזחית: Ордабасы Футбол Клубы) הוא מועדון כדורגל קזחי מהעיר שימקנט, הוא משחק באצטדיון קצימוקן מונייטפסוב. המועדון הוקם בשנת 2000 והוא משחק בליגת העל הקזחית. אורדבסי הוקמה בשנת 2000 בשם דוסטייק בעקבות איחוד בין שתי קבוצות מהעיר שימקנט, ז'יגר וטומיריס, אבל גם הקבוצה המאוחדת לא הצליחה הרבה. את ההישג הראשון שלה היא רשמה בשנת 2011, אז היא הצליחה לזכות בגביע הקזחי אחרי ניצחון 0:1 מול טובול קוסטנאי. ההישג ההוא הוביל אותה להעפלה לליגה האירופאית בעונת 2012/2013 שזאת הייתה הפעם הראשונה שהיא מעפילה למפעלים האירופיים, כשהיא מצליחה להדיח את יגודינה הסרבית בסיבוב הראשון אבל בסיבוב השני היא הודחה על ידי רוזנבורג. בעונת 2015/2016 אורדבסי השתתפה בסיבוב המוקדמות הראשון נגד בית"ר ירושלים, המשחק הראשון היה בקזחסטן ונגמר בתוצאה 0-0, המשחק השני היה בישראל באצטדיון טדי והוא נגמר בתוצאה 1–2 לבית"ר ואורדבסי סיימה את חלקה בתחרויות אירופאיות באותה עונה. בעונת 2023 אורדבסי זכתה לראשונה באליפות ליגת העל הקזחית. ליגת העל הקזחית: זכייה: 2023 סגנות: 1992 (טומיריס) הליגה הקזחית הראשונה: זכייה: 1998 (טומיריס), 2001 (דוסטייק) הגביע הקזחי: זכייה: 2011, 2022 סגנות: 1995 (טומיריס), 2007 הסופר קאפ הקזחי: זכייה: 2012 אתר האינטרנט הרשמי של אורדבסי שימקנט אורדבסי שימקנט, ברשת החברתית פייסבוק אורדבסי שימקנט, ברשת החברתית אקס (טוויטר) אורדבסי שימקנט, ביישום טלגרם אורדבסי שימקנט, ברשת החברתית אינסטגרם אורדבסי שימקנט, ברשת החברתית VK פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu קצת אחרת – המדריך לצופה האלטרנטיבי, באתר "יוספורט"‏, 25 ביוני 2015
סמל העיר ראשון לציון

סמל העיר ראשון לציון הוא הסמל הרשמי של העיר ראשון לציון, והוא משמש את המוסדות המוניציפליים של העיר. הסמל נוצר בשנת 1942 והוא מסמל את ראשית התפתחותה של העיר. ההחלטה ליצור את הסמל התקבלה על ידי מועצת העיר בדיון לציון 60 שנה למושבה. בסמל מופיעים ענפי החקלאות השונים שהיו מקור הפרנסה העיקרי של תושבי המושבה במשך שנים רבות: הגפן ואשכול הענבים - עדות לגידולי הכרמים ותעשיית היין שהתפתחה בראשון-לציון והעניקה לה את הכינוי "עיר היין". הכתובת "מצאנו מים" והבאר עם דלי המים - מסמל את אירוע חפירת הבאר הראשונה בראשון לציון (באר "מצאנו מים") והזעקה שהכריזה על הצלחת המבצע. אותה באר אפשרה את החיים במקום. עץ הדר עם פירות - המסמל את הפרדסים שניטעו ברחבי המושבה ושעליהם התבססה עיקר החקלאות. השדות - הם מסמלים את שאר גידולי השדה. בניין התעשייה והעשן - הם מסמלים את התעשייה בעיר. צבעי הסמל הם גם עדות לגידולי החקלאות של המושבה. בשנת 2012 לרגל מלאת 130 שנה לראשון לציון, עיריית ראשון לציון מיתגה מחדש את סמל העיר. הסמל הממותג מורכב מעץ שיוצר בענפיו את שם העיר ראשון לציון. לאורך השנים שעברו, הסמליל החדש עורר התנגדות רבה מצד רבים מתושבי העיר שמחו על כך ברשתות החברתיות, ודרשו להחזיר את סמל העיר המקורי לפרסומים הרשמיים של העירייה. בשנת 2018 לאחר הבחירות לרשויות המקומיות, החליט ראש העיר הנבחר רז קינסטליך להיענות לדרישות התושבים והופסק השימוש בסמליל העץ הממותג והוא הוסר מפרסומי העירייה. דב חביב לובמן וזרובבל חביב, קורות ראשון לציון: מיום ייסודה עד פרוץ מלחמת ששת הימים, ראשון לציון: הוצאת המחבר, תשל"א 1971, עמ' 187–188 אתר עיריית ראשון לציון - סמל העיר ראשון לציון האם תצליח ראשון לציון לנצח את עצמה? מיתוג העיר ופרויקט שער העיר, באתר "מיתוג ערים ומדינות" ‏, 1 בפברואר 2013